Datum: 12. 12. 2023

**Zapisnik 5. seje sveta KS Prevorje**

**(12.12.2023)**

Dne 12.12.2023 je potekala 5. redna seja sveta Krajevne skupnosti Prevorje v prostorih KS Prevorje. Seja se je začela ob 18. uri, vodil jo je predsednik sveta KS Pacek Jožko, zapisnik je pisal tajnik Martin Luskar.

Za sejo je bil predlagan naslednji dnevni red:

1. Ugotovitev sklepčnosti , potrditev dnevnega reda in zapisnika prejšnje seje
2. Informacija o aktualnostih v Občini Šentjur in KS
3. Pregled izvedenih del
4. Sprememba finančnega načrta (rebalans) KS Prevorje 2023-2024
5. Vloge
6. Razno

**AD1 Ugotovitev sklepčnosti , potrditev dnevnega reda in zapisnika prejšnje seje**

Prisotni člani sveta KS : Mirko Pajek, Nevenka Antlej, Jožko Špoljar, Jožko Pacek, Matej Pinter, Boštjan Planko, Peter Marcen.

Odsotni : ni

Prisotnih je 7 članov sveta KS. Svetniki se strinjajo s predlaganim dnevnim redom.

Predsednik je povzel točke zapisnika 4. seje. Pripomb na zapisnik ni, zato se sprejme

**Sklep: Potrdi se zapisnik 4. redne seje sveta KS Prevorje in se sprejme dnevni red 5. redne seje.**

Glasovanje: 7 ZA, 0 PROTI

Sklep je sprejet

**AD2 Informacija o aktualnostih v Občini Šentjur in KS Prevorje**

Občina. V pripravi je rebalans občinskega proračuna

Krajevna skupnost, Pacek J.

- Zaprta je LC Žegar – Hrastje zaradi plazu. Sanacije se predvideva v spomladanskem času

- Jožko Špoljar opozori tudi na plaz v Košnici

- LC Prevorje – Straška gorca se bo s strani Prevorja začela obnavljati v januarju (rušenje objekta, prestavitev kapele…)

- optično omrežje. Težave so pri priključitvi oddaljenejših priključkov (Lopaca, Dobje/Les.), ki so izpadli iz programa vključitve. Pogovori so v teku.

- 13.12. bo srečanje vseh predsednikov v Občini, kjer se predstavijo aktivnosti in težave v posameznik KS-jih

- zaključena je sanacija plazu Žlof in Užmah

- Športno društvo Prevorje se je prijavilo na razpis pri Fundaciji za šport za obnovo in sanacijo teniškega igrišča na Prevorju. Predvideva se podlaga iz umetne trave.

- v januarju 2024 bomo organizirali srečanje s predstavniki društev, svetniki KS in predstavniki občini.

**Sklep: Sprejmejo se informacije o aktivnostih**

Glasovanje: NI

**AD3 Pregled izvedenih del**

Krajevna skupnost je uspešno izvedla dela, ki smo si jih zastavili. Tako sta se modernizirala in asfaltirala cestna odseka, ki sta bila sofinancirana tudi iz občinskega razpisa modernizacij (cesti Amon in Dušič). S strani KS pa smo izvedli tudi modernizacijo JP Potočnik – Gril (11.586,71 €).

V oktobru je bila tudi predstavitev delovanja AED defibrilatorja, za aktivnost se je predsednik zahvalil Nevenki Antlej. Prav tako smo v okviru zmožnosti in finančnih sredstev vzdrževali ostale JP in NK ceste.

**Sklep: Sprejmejo se informacije o izvedenih delih**

Glasovanje: NI

**AD4 Sprememba finančnega načrta (rebalans) KS Prevorje 2023-2024**

Zaradi spremenjenih prihodkov in odhodkov je potrebno popraviti finančni načrt KS Prevorje. Po posameznih postavkah je narejen popravek, bistvenih sprememb glede na sprejeti proračun pa ni. Spremenjen finančni načrt je predstavljen v prilogi zapisnika.

**Sklep: Potrdi se spremenjen Finančni načrt KS Prevorje za leto 2023 in 2024**

Glasovanje: 7 ZA, 0 proti

Sklep je sprejet

**AD5 Vloge**

- Vloga OŠ Slivnica za pomoč pri izpeljavi dobrodelnega bazarja. Odobri se 80 €, KS pa prejme 8 koledarjev (delo učencev OŠ)

- Občinska zveza prijateljev mladine je poslala vlogo za pomoč pri organizaciji novoletne prireditve ob praznovanju otrok na POŠ Prevorje. Odobri se 150 €.

- Društvo pihalni orkester Šentjur prireja ob Dnevu samostojnosti in enotnosti praznični koncert. Odobri se 100 €

- Planinsko društvo Šentjur se je zahvalilo za donacijo ob prenovi planinskega doma na Resevni in nas vabi, da prenovljen planinski dom tudi obiščemo.

**Sklep: Potrdi se predlogi in pobude**

Glasovanje: 7 ZA, 0 proti

Sklep je sprejet

**AD6 Razno**

Miroslav Pajek pove, da je nekdo pri ekološkem otoku nasul gradbeni material in je potrebno najti krivca in odstraniti material. Prav tako izpostavi, da je prišlo do neljube napake pri pošiljanju vabil s strani PGD Prevorje ob svečani seji (50 let delovanja) , vsa društva niso dobile vabila.

Špoljar Jožko povabi vse prisotne na pohod 26.12.

Peter Marcen vpraša ali je kakšna možnost za pomoč pri sofinanciranju plazu na kmetijskem zemljišču. KS ne razpolaga s sredstvi za to vrsto pomoči, smiselno se je pozanimati na občini in pridobiti sredstva iz razpisa za kmetijstvo.

Nevenka Antlej je dala pobudo za namestitev ogledala na državni cesti Bistrica - Lesično. Pobudo bomo posredovali na DRSI.

Matej Pinter vpraša kako daleč je pobuda za namestitev ogledala na LC Žegar - Hrastje.

Postavljeno je tudi vprašanje, kakšne so možnosti za izgradnjo pločnika ob RC v Žegru. Pobuda za DRSI.

Zapisnik pisal Predsednik sveta KS Prevorje

Luskar Martin Pacek Jožko